**Protokoll fra sentralstyremøte 04/17**

Tid: 7. juni klokken 18:00

Sted: telefonmøte

Til stede: Ida Sødahl Utne, Bernt Wu, Henning Knudsen, Stian Snoen, Ellinor Hidle, Fatuma Abdi og Isabel Engan

Fra administrasjonen: Trine-Lise Østlund Blime

Innholdsfortegnelse

[**SAK 054/17 Godkjenning av innkalling og saksliste** 2](#_Toc485219836)

[**SAK 055/17 Ansettelse av ny sekretær** 2](#_Toc485219837)

[**SAK 056/17 Inkludering av nye medlemmer på arrangement.** 2](#_Toc485219838)

[**SAK 057/17 Utvalgene i NBfU** 3](#_Toc485219839)

[A) Interessepolitisk utvalg 3](#_Toc485219840)

[B) IKT-utvalget 3](#_Toc485219841)

[C) Medlemsutvalget 3](#_Toc485219842)

[D) Utdanningsutvalget 3](#_Toc485219843)

[**SAK 058/17 Ekkolokasjonskurset** 4](#_Toc485219844)

[**SAK 059/17 Nordisk leir 2017** 4](#_Toc485219845)

[**SAK 060/17 Sommerleirene** 4](#_Toc485219846)

[**SAK 061/17 Arendalsuka 2017** 5](#_Toc485219847)

[**SAK 062/17 Revidering av frifondsretningslinjer** 5](#_Toc485219848)

# **SAK 054/17 Godkjenning av innkalling og saksliste**

Vedtak: Innkalling og saksliste godkjennes

# **SAK 055/17 Ansettelse av ny sekretær**

Arbeidsutvalget orienterte om ansettelse av ny sekretær. stillingen har vært utlyst på finn.no, lnu.no, nav og Blindeforbundets interne sider. Det kom inn 97 søkere og fem av disse ble innkalt til intervju. På bakgrunn av søknad og intervju, innstilte arbeidsutvalget på Cecilie Skjervø Bjørnerud. Hennes referanser ble også sjekket og var meget tilfredsstillende.

Vedtak: Cecilie Skjervø Bjørnerud ansettes 25% fra 1. juni

# **SAK 056/17 Inkludering av nye medlemmer på arrangement.**

Ida orienterte. Medlem Nora Rye, 15 år sendte oss et innlegg som kan leses på NBfU.no (<http://nbfu.no/nyheter/%C3%A5-se-d%C3%A5rlig-blant-de-blinde> ) der hun tar opp en problemstilling med det sosiale på arrangementer i regi av Norges Blindeforbund og Norges blindeforbunds ungdom. Sentralstyret noterte seg at innspillet særlig var rettet mot NBF, men mente at dette også var relevant for NBfU, og betraktet innspillene som meget verdifulle. På bakgrunn av dette diskuterte Sentralstyret hvordan organisasjonen skal bli bedre på å inkludere nye og gamle medlemmer.

Sentralstyret diskuterte særlig om deltagerguidene var skrevet for strengt og om denne burde skrives om. Det er også viktig at det vurderes hvordan nye medlemmer kan oppfatte disse guidene. Det ble vurdert om det er hensiktsmessig å alltid kontakte nye medlemmer før arrangementene, for at de skal være bedre forberedt på hva som møter dem. Det ble kommentert at dette ofte gjøres regionalt.

Vedtak: Notat til foreldreutvalgsmøte sendes videre til vår representant på møtet. Deltakerguiden revideres.

# **SAK 057/17 Utvalgene i NBfU**

## Interessepolitisk utvalg

Ida orienterte. Utvalget skal slå seg sammen med utdanningsutvalget, da de tenker at det er mer hensiktsmessig for å nå sine mål i målplanen. Det har neste møte 8. juni og har som mål å ha et møte til før sommeren. De vektlegger kontinuitet i arbeidet, og arbeider blant annet med digipost og tt-transport.

## IKT-utvalget

Stian orienterte om arbeidet de har gjort siden forrige møte. Utvalget har vært i kontakt med NTNU og det ser ut som at de kan få gjennomført en 45 minutter lang forelesning til høsten. Utvalget jobber med å få universell utforming av IKT-løsninger inn på studieplanene til relevante studieløp.

## Medlemsutvalget

Henning orienterte om arbeidet som har blitt gjort i medlemsutvalget. De har hatt et møte siden TVK. De har diskutert hva utvalget skal gjøre i fremtiden, og spør sentralstyret om arbeidsoppgaver. Utvalget vil arbeide med en forkortet versjon av guiden ”how to be a styremedlem”.

Utvalget har diskutert om de skal hjelpe til å aktivisere inaktive regioner. Sentralstyret er positive til dette, såfremt utvalgsmedlemmene har kapasitet. Utvalgets neste møte er tirsdag 13. juni.

## Utdanningsutvalget

Fatuma orienterte om arbeidet i utdanningsutvalget. De har hatt møte med interessepolitisk avdeling i blindeforbundet, for å bedre samarbeidet på utdanningsfeltet. Det vurderes å slå sammen med interessepolitisk utvalg.

Vedtak: Sakene A-D tas tilorientering.

# **SAK 058/17 Ekkolokasjonskurset**

Trine-Lise orienterte om arbeidet. Fredag vil være en fagdag for fagpersoner. Kursdeltakerne ankommer før middag på fredag, hvor det vil bli holdt et kort introduksjonsforedrag. Lørdag vil det bli holdt en paralellsesjon, der deltakere under 14 deltar på ekkolokasjonskurs med Daniel Kish, mens NBfU lager et program for NBfU-medlemmene. Her vurderes bruk av teknologi, særlig GPS og smarttelefoner. Søndag vil NBfU-medlemmene ha ekkolokasjonskurs.

Vedtak: Henning Knudsen trer inn i prosjektgruppen, som allerede består av Stian Snoen og Trine-Lise Østlund Blime.

# **SAK 059/17 Nordisk leir 2017**

Trine-Lise orienterte. Nordisk leir avholdes 17-23. juli i Danmark. NBfU kan stille med 5 deltakere og 1 ledsager. To personer var interesserte av å dra på nordisk leir. Det arbeides med å finne en aktuell ledsager.

Vedtak: De to deltakerne meldes på nordisk leir. Administrasjonen forespør aktuelle ledsagere.

# 

# **SAK 060/17 Sommerleirene**

Trine-Lise orienterte. Ungdomsleir avholdes 30. juni til 6. juli og Ung Uke 7.-14. juli.

Henning og Stian har ansvaret for opplegg på Ung Uke.

Bernt og Stian har ansvar for opplegg på ungdomsleir der NBfU bidrar på teambuildingen med en post hvor svampekasting skal foregå med ekkolokasjon.

Vedtak: Bernt Wu og Stian Snoen arbeider videre med opplegget på ungdomsleir. Henning Knudsen og Stian Snoen arbeider med opplegget på Ung Uke.

# **SAK 061/17 Arendalsuka 2017**

Trine-Lise orienterte. Fem personer har vist interesse for å bli med på Arendalsuka. Sentralstyret diskuterte om det var hensiktsmessig å dele representasjonen i to, slik at en gruppe deltar fra mandag til onsdag, den andre fra onsdag til fredag. Det er også ønskelig å ha to ledsagere per gruppe.

Vedtak: De fem påmeldte deltar på Arendalsuka. De forespørres om hvilke dager de ønsker å delta på. Isabel Engan og Trine-Lise Østlund Blime forespør aktuelle ledsagere, og forhører seg samtidig om andre kandidater.

# **SAK 062/17 Revidering av frifondsretningslinjer**

Trine-Lise orienterte. LNU ønsker at det legges til en setning i NBfUs retningslinjer for frifond, om tilbakebetaling av midler som ikke brukes opp.

Vedtak: Endringen til retningslinjene vedtas.

Møtet hevet 20:45

Trine-Lise Østlund Blime

Referent

**Godkjent på sentralstyremøtet 11.06.**